Akselivallat

Akselivallat oli toinen toisen maailmansodan pääosapuolista. Se taisteli liittoutuneita vastaan. Sen merkittävimmät osat olivat natsi-Saksa, fasistinen Italia ja Japanin keisarikunta.

 Historia 
 Rooman–Berliinin akseli, Antikomintern-sopimus ja terässopimus 
Saksan ja Italian autoritääriset johtajat Adolf Hitler ja Benito Mussolini tekivät yhteistyötä ensimmäisen kerran Espanjan sisällissodassa, jossa ne tukivat sotilaallisesti Francisco Francon johtamia falangisteja. Akselivallat-termi syntyi 25. lokakuuta 1936 allekirjoitetusta Rooman–Berliinin akseliksihttps://www.britannica.com/topic/Rome-Berlin-Axis kutsutusta liitosta Saksan ja Italian välillä. Nimitystä käytti ensimmäisen kerran Mussolini 1. marraskuuta 1936 pitämässään puheessa.Torbacke 2002, s. 176. Japani liittyi akselivaltoihin Antikomintern-sopimuksella kuukautta myöhemmin. 22. toukokuuta 1939 Berliinin–Rooman akseli muutettiin liittosopimukseksi, jota kutsuttiin terässopimukseksi.Torbacke 2002, s. 216. 

 Toisen maailmansodan alku
Noin viikkoa ennen toisen maailmansodan syttymistä Saksan solmi Neuvostoliiton kanssa Molotov–Ribbentrop-sopimukseksi kutsutun hyökkäämättömyyssopimuksen 23. elokuuta 1939. Koska sopimus oli Antikomintern-sopimuksen vastainen, Japani vetäytyi vastalauseena.

Molotov–Ribbentrop-sopimuksen salainen lisäpöytäkirja sisälsi jaon, jossa Itä-Eurooppa jäi Saksan ja Neuvostoliiton etupiireihin.Zetterberg 2002, s. 870. Sopimuksen neutraalisuuspykälän vuoksi ja Neuvostoliiton esitettyä vastalauseen Saksa pysäytti Italian Suomelle talvisotaan lähettämän avun, muun muassa Fiat G.50 -hävittäjien toimittamisen. Saksa oli muodollisesti puolueeton mutta sopimuksen vuoksi tuki käytännössä Neuvostoliittoa. 

Toinen maailmansota alkoi Saksa hyökättyä Puolaan 1. syyskuuta 1939, ja Neuvostoliitto miehitti Puolan itäosat 17. syyskuuta alkaen sovittuaan Halhin-Golin taistelujen tulitauon Japanin kanssa.  Iso-Britannia ja Ranska julistivat Saksalle sodan 3. syyskuuta 1939. Neuvostoliitolle sotaa ei julistettu.

 1940– 
pienoiskuva|Kolmen vallan sopimus: Saksan, Japanin ja Italian liput esillä Japanin suurlähetystössä Berliinissä syyskuussa 1940. 
pienoiskuva|Japanilaisten suosionosoituksia kolmen vallan sopimukselle Tokiossa joulukuussa 1940. 
Terässopimus laajennettiin kolmen vallan sopimukseksi 27. syyskuuta 1940 Berliinissä. Se virallisti liittosuhteen ja varoitti Yhdysvaltoja liittymästä sotaan. Kolmen vallan sopimukseen liittyivät myöhemmin myös Unkari (20. marraskuuta 1940), Romania (23. marraskuuta 1940) ja Bulgaria (1. maaliskuuta 1941).Zetterberg 2002, s. 875.

Jugoslavian valtionhoitaja ruhtinas Paul allekirjoitti kolmen vallan sopimuksen 25. maaliskuuta 1941 Wienissä, mutta maassa tapahtui vallankaappaus kaksi päivää myöhemmin Ison-Britannian tuella. Tämän seurauksena Jugoslavia ja Kreikka joutuivat miehitetyiksi kesällä 1941. Tämän jälkeen äärioikeistolainen Ustaša julisti Itsenäisen Kroatian valtion osassa miehitettyä Jugoslaviaa, johtajanaan Ante Pavelić.

Molotov–Ribbentrop-sopimus raukesi ja Antikomintern-sopimus elvytettiin vuonna 1941 Saksan hyökättyä Neuvostoliittoon. Antikomintern-sopimukseen liittyivät lopulta Saksa, Japani, Italia, Unkari, Espanja, Mantšukuo, Bulgaria, Kroatia, Tanska, Suomi, Romania, Slovakia ja Nanjingin hallitus Kiinassa.

Italian sosiaalinen tasavalta perustettiin vuonna 1943 Italian antauduttua liittoutuneille. Saksalaiset kommandot vapauttivat vangitun Benito Mussolinin, joka nousi saksalaisten tuella valtaan Pohjois-Italiassa pääkaupunkinaan Salò.

 Merkittäviä komentajia 
 Saksa 
  Saksan valtakunnankansleri ja Führer Adolf Hitler
  Kriegsmarinen komentaja Karl Dönitz
  Luftwaffen komentaja Hermann Göring
  Heerin komentaja Walther von Brauchitsch

 Italia  
  Italian pääministeri ja Duce Benito Mussolini
  marsalkka Pietro Badoglio
  marsalkka Ugo Cavallero

 Japani 
  Japanin keisari Hirohito
  Japanin pääministeri Hideki Tōjō
  keisarillisen Japanin laivaston amiraali Isoroku Yamamoto

 Muita  
  valtionhoitaja Miklós Horthy
  Romanian pääministeri ja Conducător Ion Antonescu
  Slovakian presidentti Jozef Tiso
  Bulgarian kuningas Boris III
  Suomen presidentti Risto Ryti
  Suomen marsalkka Carl Gustaf Emil Mannerheim

 Katso myös 
 Saksa toisessa maailmansodassa
 Tyynenmeren sota toisessa maailmansodassa

 Lähteet 



 Viitteet 

 Aiheesta muualla 

Luokka:Toisen maailmansodan politiikka
Luokka:Sotilasliitot

Luokka:Seulonnan keskeiset artikkelit